E NAMAKI mena veitalanoataki vakabibi na cava na vuna e lutu kina na i wiliwili ni lewe ni lotu Wesele mai na 300,000 mai na 2006 ki na 190,000 mai na iwiliwili ena Koniferedi ni yabaki sa oti.
Oqo ena tiki tiko ni veitalanoa nodra na i Talatala Qase lewe 56 kei na nodra Tuirara Levu ena kena laurai lesu tale na i lakolako ni lotu ni oti e yabaki 50 ena yabaki sa oti.
Na veitalanoa oqo e na vakayacori tiko ena loma ni siga tolu- tekivutaki e nanoa ( Tusiti) 10 ni siga o Maji ki na Lotulevu na i ka 12 ni siga. E vakayacori tikoga na veitalanoa oqo ena loma ni valenilotu e Centenary. E dua talega na tikina ena veitalanoataki, oya na vo ni i lavo ni Cakacaka Levu- oqo me ra solia e $15 dua na lewenilotu. E kunei ni se vo tiko eso na Tabacakacaka kei na valenilotu mera na vakauta mai na nodra i lavo oqo ki na valenivolavola.
Na soli ni Cakacaka Levu oqo e dau mai kumuni ka qaravi kina na cakacaka ni valenivolavola ena dua na yabaki, ka dau cici tiko ena $3 na milioni na i tuvatuva vakailavo ni valenivolavola liu ena Epworth Hall.
Na Cakacaka Levu, eso era sa solia tikoga mai na nodra soli, me vakataki ratou na Tabacakacaka o Naselai e na Wasewase o Rewa.
Na Cakacaka Levu ni yabaki sa oti kei na yabaki mai oqo e 2016 eratou sa solia kece mai na Tabacakacaka.
Ka so tale era sa dau vakauta ga mai na nodra soli ki na valenivolavola, e kaya o Talatala Nawadra.
E namaki talega me na veitalanoataki na kena biu vata na i tuvatuva ( Code of Ethics) mera na muria na 400 na i talatala kei ira na dikonesi me nodra i dusidusi ni veiqaravi ena veisiga. E laurai ni so na i talatala era malumalumu ena yabaki sa oti, vakavuna na nodra vakadaberi ena cakacaka vakaitalatala me lima na yabaki.Home | Top
"This will be a great advantage for locals living overseas, particularly our readers who are soldiers and Fijians serving in the British Army," Mr Ravula said.
"I am delighted with it, it's a major project and it is a major achievement for the newspaper and greater service to our readers offshore," The Fiji Times publisher Hank Arts said. "I think the people will love it," he said.The Fiji Times editor-in-chief Fred Wesley voiced similar sentiments and added uploading the vernacular newspaper online was part of The Fiji Times' service to its readers.
"We hope this site will assist our readers in terms of helping them understand and value the iTaukei language, culture and traditions," Mr Wesley said.
fij_Latn fij_Latn fij_Latn fij_Latn fij_Latn fij_Latn fij_Latn fij_Latn eng_Latn eng_Latn eng_Latn